**MERILA ZA SOFINANCIRANJE**

**JAVNI RAZPIS ZA SOFINANCIRANJE DRUGIH INTERESNIH SKUPIN**

**TER NJIHOVIH PROGRAMOV V LETU 2025**

Strokovna komisija bo pri vrednotenju in ocenjevanju prispelih vlog upoštevala merila za sofinanciranje, ki so razdeljena na naslednja dva sklopa:

* Merila za vrednotenje dejavnosti upravičencev,
* Merila za vrednotenje programov in projektov upravičencev.

1. **Merila za vrednotenje dejavnosti upravičencev**
2. MERILO: LOCIRANOST SEDEŽA UPRAVIČENCA

|  |  |
| --- | --- |
| * Sedež organizacije je v Občini Nazarje in njeni člani so tudi občani Občine Nazarje | 10 točk |
| * Sedež organizacije je izven Občine Nazarje, vendar ima včlanjene tudi občane Občine Nazarje | 1 točka |

1. MERILO: DEJAVOST ORGANIZACIJE

|  |  |
| --- | --- |
| * Organizacija izvaja redno dejavnost (aktivnosti čez celo leto oziroma vsaj 9 mesecev) | 2 točke |
| * Organizacija izvaja občasno dejavnost (občasna aktivnost) | 1 točka |

Obrazložitve:

V primeru, da organizacija izvaja svojo dejavnost tekom celega leta oziroma vsaj 9 mesecev v letu, pri tem merilu pridobi 2 točke. V nasprotnem primeru dobi organizacija za svoje delovanje pri tem merilu 1 točko. Upravičenec ne more sočasno izvajati svoje dejavnosti več kot 9 mesecev in hkrati občasno ter posledično prejeti skupaj 3 točke.

1. MERILO: ČLANSTVO V ORGANIZACIJI

|  |  |
| --- | --- |
| * Organizacija ima včlanjenih do 20 % članov, ki so občani Občine Nazarje | 1 točka |
| * Organizacija ima včlanjenih od 20% do 70 % članov, ki so občani Občine Nazarje | 5 točk |
| * Organizacija ima včlanjenih 70 % ali več članov, ki so občani Občine Nazarje | 10 točk |
| * Organizacija ima včlanjenih nad 200 članov, ki so občani Občine Nazarje | 10 točk |

Obrazložitve:

Pri tem slopu meril lahko upravičenec prejme skupaj največ 20 točk in sicer 10 točk za 70 % ali več članov, ki ko občani Občine Nazarje in 10 točk za včlanjenih 200 članov, ki so občani Občine Nazarje.

1. MERILO: IZDAJA GLASILA, ČASOPISOV, BROŠUR ALI DRUGIH DRUŠTVENIH

PUBLIKACIJ

|  |  |
| --- | --- |
| * Izdaja društvenih publikacij (skupno do 2 različna izvoda letno) | 1 točka |
| * Izdaja društvenih publikacij (skupno 3 ali več različnih izvodov letno) | 3 točke |

1. **Merila za vrednotenje programov in projektov upravičencev**

Strokovna komisija dodeli točke za vsak prijavljeni program ali projekt posebej, prijavitelj pa lahko prijavi največ 3 programe ali projekte, ki predstavljajo strokovno vodeno predavanje, seminar ali drug izobraževalni program strokovno ekskurzijo ali izlet in podobno. Glede na vsebino programa, se le-ta ocenjuje bodisi izključno po merilu (a) in po merilu (b), v kolikor gre za program, ki ne predstavlja izvedbe strokovne ekskurzije ali izleta ali prireditve, v nasprotnem primeru pa se program ocenjuje izključno po merilu (a) in po merilu (c) ali po merilu (d). Merila (b) in (c) in (d) se med seboj izključujejo. Upravičenec mora izpolniti **obrazec št. 4 »Sofinanciranje programa ali projekta«** **za** **vsak program ali projekt posebej**.

1. MERILO: VSEBINA POSAMEZNEGA PROGRAMA

|  |  |
| --- | --- |
| * Jasnost postavljenih ciljev, ki so v skladu s predmetom razpisa in izhajajo iz potreb uporabnikov in so v interesu občine | 2 točki |
| * Program je zasnovan tako, da vzpodbuja udeležence k aktivnemu preživljanju prostega časa | 2 točki |
| * Jasno opredeljeni stroški organizacije in finančna struktura programa | 3 točke |
| * Organizacija poldnevnega programa | 1 točka |
| * Organizacije celodnevnega programa | 2 točki |
| * Organizacija dvo- večdnevnega programa | 3 točke |

Obrazložitve:

Pri tem sklopu meril lahko upravičenec prejme skupaj največ 10 točk in sicer po dve točki za dobro opredeljene cilje, ki morajo biti v skladu s predmetom razpisa in morajo izhajati iz potreb uporabnikov, ter za vsebino programa, ki bo takšna, da vzpodbuja udeležence k aktivnemu preživljanju prostega časa, nadalje 3 točke za jasno finančno strukturo in 3 točke, v kolikor bo program dvo- ali večdnevni. V kolikor program ne bo dvo- ali večdnevni, bo upravičenec prejel manj točk in sicer 2 točki za enodnevni (celodnevni) program ter 1 točko za poldnevni program. Ločnica med poldnevnim in celodnevnim programov je 6 ur.

1. MERILO: NARAVA PROGRAMA (za programe in projekte, ki predstavljajo strokovno

vodeno predavanje, seminar ali drug izobraževalni program)

|  |  |
| --- | --- |
| * Program bo izveden na območju Občine Nazarje | 3 točke |
| * Program bo izveden izven Občine Nazarje | 1 točka |
| * Program je namenjen izključno članom upravičenca | 1 točka |
| * Program je namenjen članom upravičenca in osebam, ki niso člani upravičenca | 2 točki |

Obrazložitve:

Upravičenec lahko pri tem merilu prejme skupno največ 5 točk, saj se prvi dve merili, ki se nanašata na kraj izvedbe programa med seboj izključujeta in prav tako sta zadnji dve merili, ki se nanašata na ciljno publiko med seboj izključujeta.

1. MERILO: OBMOČJE IZVAJANJA PROGRAMA OZ. PROJEKTA (za programe in projekte,

ki predstavljajo strokovno vodeno ekskurzijo, izlete ipd.)

|  |  |
| --- | --- |
| * Program bo izveden v večjem delu ali v celoti na območju Republike Slovenije | 1 točka |
| * Večji del programa bo izveden v tujini | 3 točke |
| * Program je namenjen izključno članom upravičenca | 1 točka |
| * Programa se bodo lahko udeležile tudi osebe, ki niso člani upravičenca | 2 točki |

Obrazložitve:

Upravičenec lahko pri tem merilu prejme skupno največ 5 točk, saj sta prvi dve merili, ki se nanašata na kraj izvedbe programa, med seboj izključujoči in prav tako sta zadnji dve merili, ki se nanašata na ciljno publiko, med seboj izključujoči.

1. MERILO: OBMOČJE IZVAJANJA PROGRAMA OZ. PROJEKTA (za programe in projekte, ki

predstavljajo prireditve)

|  |  |
| --- | --- |
| * Program bo izveden na lokalnem nivoju | 2 točki |
| * Program bo izveden na regionalnem nivoju | 3 točke |
| * Program bo izveden na državnem nivoju | 4 točke |
| * Program bo izveden na mednarodnem nivoju | 5 točk |